## Uredba o izmjenama i dopunama Uredbe o unutarnjem ustrojstvu Državnog zavoda za normizaciju i mjeriteljstvo

### NN 106/2004 (30.7.2004.), Uredba o izmjenama i dopunama Uredbe o unutarnjem ustrojstvu Državnog zavoda za normizaciju i mjeriteljstvo

# VLADA REPUBLIKE HRVATSKE

if !supportEmptyParas endif

2059

Na teme­lju članka 60. stavaka 1. i 2. Zakona o
sustavu državne uprave (»Narodne novine« broj 75/93, 92/96, 48/99, 15/00,
127/00, 59/01 i 199/03) Vlada Republike Hrvatske je na sjednici održanoj 22.
srp­nja 2004. godine donijela

## UREDBU

### O IZMJENAMA I DOPUNAMA UREDBE O UNUTARNJEM USTROJSTVU DRŽAVNOG ZAVODA ZA NORMIZACIJU I MJERITELJSTVO

Članak 1.

U Uredbi o unutar­njem ustrojstvu Državnog
zavoda za normizaciju i mjerite­ljstvo (»Narodne novine« br. 70/2001) u članku
2. iza točke 5. dodaje se nova točka 6. koja glasi:

»6. ODJEL INSPEKCIJE I NADZORA«.

Članak 2.

U člancima 10., 11. i 12. riječi »nadzora
predmeta od plemenitih kovina« zamje­njuju se riječima »ispitiva­nja i označava­nja
predmeta od plemenitih kovina«.

Članak 3.

Iza članka 25. dodaju se novi naslovi i novi članci
25.a, 25.b i 25.c koji glase:

»6. ODJEL INSPEKCIJE I NADZORA

Članak 25.a

Odjel inspekcije i
nadzora obav­lja inspekcijske poslove koji se odnose na nadzor nad primjenom i
izvršava­njem zakona, drugih propisa i općih akata u djelatnosti mjerite­ljstva;
nadzor nad stručnim radom ovlaštenih mjerite­lja, ovlaštenih pravnih osoba i
ovlaštenih servisa.

U okviru odjela obav­ljaju
se i poslovi nadzora nad isprav­nošću i žigosa­njem predmeta od plemenitih
kovina.

Za obav­lja­nje poslova
iz djelokruga Odjela ustrojavaju se:

6.1. Odsjek mjerite­ljske
inspekcije

6.2. Odsjek inspekcije
pakovina i upravnog nadzora

*6.1. Odsjek mjerite­ljske inspekcije*

Članak 25.b

Odsjek mjerite­ljske inspekcije obav­lja poslove
inspekcijskog nadzora nad uporabom zakonitih mjernih jedinica; nad čuva­njem,
održava­njem i uporabom državnih etalona; nad korište­njem sredstava iz državnog
proračuna za sufinancira­nje državnih etalona; nad postupcima potvrđiva­nja
usklađenosti mjerila s mjerite­ljskim propisima, te postupcima ispitiva­nja
tipa mjerila i ovjerava­nja zakonitih mjerila; nad uporabom zakonitih mjerila;
nad proved­bom službenih mjere­nja; nad pravnim i fizičkim osobama ovlaštenih
za provedbu odedbi Zakona o mjerite­ljstvu, te nad obav­lja­njem drugih mjerite­ljskih
poslova koji su utvrđeni propisima.

U Odsjeku se prati sta­nje
i predlažu mjere za zakonito i stručno obav­lja­nje poslova koji proizlaze iz
mjerite­ljskih propisa, pruža stručna pomoć subjektima koji se nadziru, te izrađuju
analize i informacije iz djelokruga Odsjeka.

*6.2. Odsjek inspekcije pakovina i upravnog
nadzora.*

Članak 25.c

Odsjek inspekcije
pakovina i upravnog nadzora obav­lja poslove inspekcijskog nadzora nad
pakovinama i bocama kao mjernih spremnika u smislu odredbi Zakona o mjerite­ljstvu.

To obuhvaća nadzor nad
proizvod­njom, uvozom i stav­lja­njem u promet pakovina; nadzor nad postupcima
ispitiva­nja pakovina; nadzor nad nazivnim količinama pu­nje­nja i označava­nja
nazivnih količina pu­nje­nja; nadzor nad ispu­njava­njem mjerite­lj­skih
zahtjeva za skupne i bezomotne pakovine; nadzor nad mjerilima s kojima se
nadziru količine pu­nje­nja.

Odsjek obav­lja upravni nadzor nad čistoćom
predmeta od plemenitih kovina; nadzor nad ispitiva­njem, označava­njem i žigosa­njem
predmeta od plemenitih kovina«.

Članak 4.

U naslovu iznad članka 26. »Kabinet ravnate­lja«
brojka 6. zamje­njuje se brojkom 7.

Članak 5.

Tablica s okvirnim brojem službenika i namještenika
iz članka 32. stavka 2. zamje­njuje se novom tablicom, koja je sastavni dio ove
Uredbe i ne objav­ljuje se u »Narodnim novinama«.

Članak 6.

Ravnate­lj Zavoda će u roku od 30 dana od dana
stupa­nja na snagu ove Uredbe uskladiti Pravilnik o unutar­njem redu Državnog
zavoda za normizaciju i mjerite­ljstvo s odredbama ove Ured­be.

Članak 7.

Ova Uredba stupa na
snagu osmog dana od dana objave u »Narodnim novinama«.

Klasa:
023-03/04-01/32
Urbroj: 5030115-04-1
Zagreb, 22. srp­nja 2004.

Potpredsjednica Vlade
i ministrica obite­lji, branite­lja i
međugeneracijske solidarnosti
**Jadranka Kosor, dipl. iur.,** v. r.

Uredba, NN 106/2004-2059